Discuție:Constantin Oprișan

message: Am anulat această modificare. Rog autorul ei să vină cu surse care să demonstreze  cum e cu "cazarea" în lagărul de la Buchenwald (mai precis că respectivul a fost cazat - în sens de instalare temporară într-o locuință și nu internat - în sens de a fi silit să stea închis pentru a fi ținut sub supraveghere/ pentru reeducare etc.), cum de Oprișan era neolegionar și nu legionar, cum de a [re]luat comanda FdC (adică mai exact cum de era comandant național al FdC încă dinainte de plecarea din 1941) și cum de majoritatea fraților de crez politic ai lui Oprișan, care, au fost ținuți în închisoare de comuniști imediat după război, erau neolegionari și nu legionari. Accipiter Gentilis Q.(D) 5 septembrie 2022 00:15 (EEST)
replies: text: ::1. Stimate Utilizator:Accipiter Gentilis Q., eu înțeleg că ați cam dato'n gard cu „niște obiective politice”, consumând timpul altora degeaba. Nu vă place/convine ce am scris, nu sunteți depozitarul unic al unor drepturi, din motive bine știute și ar fi fost normal și colegial, după ani și ani de colaborare, să cereți lamuriri, înainte da a vă repezi să ștergeți. La acest comportament și la aceste aluzii sunt nevoit să-l citez pe Eduard al III-lea: „honni soit qui mal y pense”.
replies: text: :::Îmi pare rău dacă ați crezut că am venit cu vreo aluzie, serios. Am spus-o pe de-a dreptul: „Rog autorul ei să vină cu surse”! În rest, à bon entendeur, salut! (pentru conformitate: originea ideii despre „aluzii”, originea ideii cu „obiective politice”, etc...).--Accipiter Gentilis Q.(D) 12 septembrie 2022 01:51 (EEST)
replies: text: ::2. Articolul Constantin Oprișan este o varză murată în sos legionar, bazat pe surse în conformitate în stil: „se zice”, „se crede”, „se pare”, poeme din amintiri problematice, etc. Citez din articol: „A fost descris de către colegii săi de detenție drept un tânăr eminent, filosof, poet și eseist, cunoscător al existențialismului religios și al trăirismului apărut în închisoare. I-a impresionat pe deținuții politici prin cultura sa, prin caracterul de care a dat dovadă, prin amploarea trăirilor religioase personale, aflate în raport cu martirajul la care a fost supus de către torționarii săi din închisoare, cu predilecție de către Eugen Țurcanu și prin sprijinul moral acordat colegilor săi de suferință.”...??? Nu vi se pare nimic deplasat în această prezentare? Stilul nu este enciclopedic ci, apologetic, este de neînțeles cum a izbutit să-și expună toate aceste calități în condiții de parnaie comunistă. „Torționarii săi din închisoare”, cărora li s-a raliat, în frunte cu Țurcanu, principalul inițator al „turnărilor”, „anchetelor” cruzimilor, asasinatelor, și-au însușit aceste maniere laolaltă, ca parte din educația legionară din Frățiile de Cruce.
replies: text: :::::Nu am trăit vremurile alea și mă bazez pe sursele scrise de alții. Lumina, vrem sau nu e organ al BOR, JN e un ziar de largă circulație. În rest, sper să apară niște istorici pe bune, care, cu metodologia în mână să descâlcească treaba. O să văd ce mai pot peria la stil. --Accipiter Gentilis Q.(D) 12 septembrie 2022 02:00 (EEST)
replies: text: :::::În rest, sunt curios: William Tototok, Ilarion Țiu, Inst. Elie Wiesel ș.a., tot din grupa „este o varză murată în sos legionar, bazat pe surse în conformitate în stil” fac parte? Doar întreb...--Accipiter Gentilis Q.(D) 12 septembrie 2022 02:06 (EEST) P.S. Veniți cu surse și discutăm, altfel, grandilocvența nu cred că ajută.

text: ::3. Colac peste pupaza, dupa toate exagerările și adevarurile parțiale mai apare și Emisiunea: „Povestea Mucenicului Constantin Oprișan” Mucenic?!? Nici mai mult, nici mai puțin? ...Și cum să-l numim, Sfinția Sa? Să mă ierte Sfantul!
replies: text: ::::Am scos legătura, ca fiind partizană. Greșeala mea e că nu am văzut materialul decât scanat, pe sărite, pentru că dacă l-aș fi remarcat din prima pe Târziu, nu aș fi pus legătura în pagină. În ce privește art. din F. As al lui Târziu, am pus avertismentul că e necesară o sursă mai bună.---Accipiter Gentilis Q.(D) 12 septembrie 2022 01:29 (EEST)

text: ::4. A folosi cazul Oprișan pentru ignominia regimului comunist este o alegere f.f. neinspirată: nu se știe de unde s-a molipsit respectivul cu tbc. dar a fost internat într-o închisoare-spital și, deși nu știm ce tratament a primit acolo, musai să menționăm că la vremea respectivă bolnavii de tuberculoză - presupun - pulmonară, mureau deopotrivă Români decedați în închisorile comuniste (în toate, simultan?!?) sau la un sanatoriu în Elveția, ...deși nu in aceleași condiții. De menționat extrem de curioasa „transfuzie” executată de alt torționar, fost legionar, Parintele Gheorghe Calciu-Dumitreasa care, apoi, s-a spașit (în tinerețe, am condus o vreme banca de sânge a unui spital dar n-am întălnit așa o transfuzie uluitoare!)
replies: text: :::Nu văd de unde și până unde folosește Wikipedia cazul lui drept exemplu pentru „ignominia regimului comunist". Nu văd nici o legătură între acest articol de pe Wikipedia și ce spuneți dv. Că alții au încercat și încearcă în continuare e adevărat, dar sper să nu reușească, cel puțin pe ro.wiki.--Accipiter Gentilis Q.(D) 12 septembrie 2022 01:25 (EEST)

text: ::5. „Cum e cu "cazarea" în lagărul de la Buchenwald”? Nu știu, nimeni nu știe. Nu am găsit surse notabile despre ce au făcut legionarii acolo, musafiri? torționari (cu experiență!)? Nu-i cunoscut vre-un legonar care o fi fost acolo schingiuit, asasinat, ars în cuptor, mort de inaniție dar, se știe că Horia Sima a primit bani dela Hitler pentru crearea unei „Armate Naționale de Eliberare”, formată din legionari, și l-au plimbat prin diverse cantonamente de internați și de prizonieri, ca să facă recrutările de rigoare. După o mică perioadă la Buchenwald, el și-a luat torbița cu bani și a plecat în Italia, de unde Contele Ciano l-a re-trimis în Germania, cu un șut în spate declarând: „Un derbedeu mai puțin!”. Nu cred că adevarații deținuți în lagărul de la Buchenwald puteau să-și ia torbița și să plece în lume.--Alex F. (discuție) 11 septembrie 2022 14:46 (EEST)
replies: text: :::Gerhard Köpernik:Faschisten im KZ : Rumäniens Eiserne Garde und das Dritte Reich, Frank & Timme, 2014. Legionarii, inițial, în Germania, au fost privilegiați. După ce Sima a fugit în Italia în 1942, gardiștii au fost concentrați la Buchenwald, dar separat față de deținuții ceilalți, pe post de „Ehrenhäftlinge” („deținuți de onoare”), cu condiții similare altor prizonieri politici. Departe de mine de a plânge asemenea figuri sinistre, dar se poate spune în mod foarte corect că au fost internați în lagăr, chiar dacă au avut statut special.--Accipiter Gentilis Q.(D) 12 septembrie 2022 01:14 (EEST) P.S. Am făcut precizarea în articol.

text: :::Ceva mai în detaliu, aici.--Accipiter Gentilis Q.(D) 12 septembrie 2022 02:51 (EEST)
thread_title:  Modificări contestabile 

message: Să vă fie rușine! Dacă România mai este întreagă este și pentru Sfântul Constantin Oprișan! Și tuturor Sfinților  care au murit în închisorile comuniste. 
79.116.112.24 (discuție) 2 octombrie 2023 00:22 (EEST)
replies: text: ::Da, mie îmi este rușine, dar pentru că aparțin unor generații care nu au reușit să-și educe eficient progeniturile, astfel încât să nu înghită pe nemestecate parascoveniile extremismului de orice fel. Noi știm că extremismul (că e de dreapta sau de stânga, sau alt fel de extremism) este un lucru foarte de rău și care ar trebui făcut knock-out oriunde apare, dar nu ne-am îngrijit ca și celor care vin după noi să le fie băgată asta în cap. Din acest motiv, odraslele noastre înghit acum cam tot ce zboară, motiv să ne aducem aminte de ceea ce nu am făcut la timp.--Accipiter Gentilis Q.(D) 2 octombrie 2023 10:58 (EEST)
replies: text: :::Extremismul este o problemă mult mai spinoasă generată de tehnologie și de problemele economice. Când tu spui un cuvânt de nemulțumire sau te afli în preajma unei discuții legate de extremism și apoi algoritmii tehnologiei îți oferă același conținut câteva zile la rând până te îndoctrinează... (ba pe facebook sau pe alte rețele sociale, ba reclamă în site-uri etc) Să nu ne mirăm că Rusia cu ajutorul conturilor făcute de boți și cu ajutorul inteligenței artificiale reușește să schimbe lumea în imaginea ei dpdv politic. Și algoritmii au fost făcuți doar din simplul motiv de a-ți oferi conținut care te interesează pentru a-ți petrece și mai mult timp pe site-ul respectiv. În al doilea rând, de fiecare dată când a avut loc o ascensiune a extremismului, a apărut ca o consecință a unui dezastru economic. Așa s-a întâmplat și cu Vadim în 2000 și peste tot unde a avut loc. De altfel, într-o zi când am analizat această problemă, am observat că România este unul dintre cazurile de succes în stârpirea extremismului și acest lucru este posibil și astăzi prin reglementarea algoritmilor ca să nu mai ofere conținut extremist sau care favorizează conspirațiile, dar mai ales prin creșterea economică. Îmbunătățirea condițiilor de trai este una dintre cele mai eficiente metode de a elimina problema, însă doar dacă soluțiile nu le va aduce un partid extremist aflat la putere, ci un partid de centru (fie de dreapta sau de stânga). După cum se vede în rezultatele la diverse alegeri de-a lungul timpului, PRM-ul nu a scăzut dintr-o dată, ci treptat și este nevoie de creșteri economice fabuloase (ca între 2002-2008), pe care mă îndoiesc că le mai pot atinge țările occidentale sau chiar România. Gdaniel111 (discuție) 2 octombrie 2023 12:43 (EEST)
replies: text: ::::Ca să fim în ton cu cuvioșenia afișată de inițiatoarea (??) topicului: binecuvântată fie opinia dv...! --Accipiter Gentilis Q.(D) 2 octombrie 2023 13:19 (EEST)

text: ::A... ca să nu uit: nici cu preapământeasca "sfințenie" nu le-am explicat progeniturilor noastre (folosesc termenul cu sens generic) cum stă treaba, motiv pentru care acum se uită după cai verzi pe pereți.... Doamne-ajută să le vină mintea la cap în timp (istoric) util! Amin!--Accipiter Gentilis Q.(D) 2 octombrie 2023 12:39 (EEST)
thread_title:  Rușine